Underberg-plaasmoord: Beskuldigde vrygespreekDan Knight en sy lewensmaat, Beth Bucher ŉ Man wat tereg gestaan het op aanklag van moord en roof met verswarende omstandighede van Daniel (Dan) Knight en die aanranding van sy lewensmaat, is Dinsdag in die Pietermaritzburg-hooggeregshof vrygespreek op alle aanklagte. Regter Jerome Mnguni sal op 5 November die redes vir sy uitspraak in die saak teen Lucky Gcina (24) van Bulwer gee. Nog twee beskuldigdes in die saak, Tsepiso Ramongale (20) en Bonginkosi Nyawose (33) sal op daardie dag hul lot hoor. Hulle bly in aanhouding. Knight en Dilys (Beth) Bucher is in Oktober 2013 in hul huis in Himeville aangeval. Die hof het in Junie gehoor Knight is vasgebind en met ŉ hamer doodgeslaan. Bucher is aangerand, aan ŉ wasbak se poot vasgebind en ŉ sjirurg se handskoen is oor haar neus en mond getrek. Sy het haarself van versmoring gered deur ŉ gedeelte van die handskoen in haar mond in te suig en ŉ gat daarin te byt. Knight se twee voertuie en drie vuurwapens is gesteel. Bucher, wat ŉ brandhoutbesigheid bedryf het, het die distrik verlaat en kus toe getrek. Lees ook: Underberg-plaasmoord: Vierde verdagte in hegtenis geneem Drie vas vir KZN-plaasmoord KZN-plaasmoord: Boer se naam bekend Plaasmoord: Boer glo met hamer doodgeslaan